

**Stáže žiakov OVP v podnikoch v zahraničí - mobilita v rámci projektu**

**„Medzinárodná mobilita – dnes nová skúsenosť, zajtra profesia“**



**SPŠE Havířov**

**01. 03. 2020 - 14. 03. 2020**

V rámci realizácie schváleného medzinárodného projektu Erasmus+ 2019 **„Medzinárodná mobilita – dnes nová sklúsenosť, zajtra profesia“** sa uskutočnila 14-dňová mobilita (01. 03. - 14. 03. 2020) 6 žiakov 3. ročníka študijných odborov elektrotechnika a informačné a sieťové technológie vo firmách, s ktorými spolupracuje prijímajúca organizácia **Střední průmyslová škola elektrotechnická, Havířov, Česká republika** (<http://www.sselek-havirov.cz>). Na odbornú stáž boli vybraní žiaci podľa nasledujúcich kritérií: študijný priemer na polroku školského roka 2019/2020, správanie žiaka, hodnotenie žiaka z odborných predmetov, aktivita a angažovanosť, motivácia žiaka, odporučenie triednym učiteľom a učiteľmi odborných predmetov. Žiaci boli na mobilitu pripravovaní na pravidelných stretnutiach s organizátormi stáže.

**Vybraní účastníci:**

|  |  |  |
| --- | --- | --- |
| **Poradové číslo** | **Priezvisko a meno** | **Trieda** |
| **1.** | **Matúš Čierťaský** | **III. D** |
| **2.** | **Ján Egyed** | **III. B** |
| **3.** | **Lukáš Gába** | **III. A** |
| **4.** | **Jakub Hanzalík** | **III. A** |
| **5.** | **Toimáš Čvirik** | **III. B** |
| **6.** | **Rudolf Floriš** | **III. B** |

**Sprevádzajúce osoby: Ing. Ľubica Valentovičová, Ing. Eleonora Haragová**

Žiaci absolvovali prax v 2 firmách v Ostrave a v 1 firme v Havířove (v každej 2 žiaci). Vzdelávacia jednotka, ktorú absolvovali, bola zameraná na nadobudnutie nových odborných kompetencií praxou v reálnom pracovnom prostredí.

Vo firme VÍTKOVICE IT SOLUTION, a. s. zaoberajúcej sa informačnými technológiami a priemyslovou automatizáciou žiaci pracovali s technológiou podporujúcou efektivitu výroby a ochranu ľudských životov v oblasti strojárenských produktov. Študenti sa oboznámili s objektmi v editačnom programovom prostredí, pracovali s kontrolnými a simulačnými programami, konfigurovali zber dát do súboru.

Vo firme ENDAXI CZ, s.r.o. zaoberajúcej sa servisom PC a počítačových sietí na školách. Žiaci pracovali s hardvérom aj softvérom PC a so sieťovými komponentmi na odbornom pracovisku pri dodržiavaní zásad BOZP – skladali komponenty PC, inštalovali SW počítača, diagnostikovali a odstraňovali poruchy počítačov, realizovali údržbu lokálnych PC sietí.

Vo firme AutoCont IPC, a.s. študenti vyrábali káblové zväzky, kompletizovovali šasi priemyslových počítačov, spájkovali káblové zväzky, zoznámili sa s montážou priemyselných počítačov (montáž základných dosiek, dotykových obrazoviek, LCD ...) a s inštaláciou OS Windows 7/10. Účastníci získali vedomosti, zručnosti a profesionálne kompetencie s ohľadom na potreby zamestnávateľských organizácií v EÚ.

**Hodnotenie a overenie získaných odborných kompetencií**

Lektori vo firmách priebežne hodnotili vedomosti a zručnosti účastníkov v dokumente Monitorovanie a hodnotenie účastníka stáže. Sprevádzajúce osoby navrhli na základe hodnotenia zahraničných lektorov, samohodnotenia žiakov a vlastného pozorovania účastníkov mobilít bodové hodnotenie, ktoré zapísali do dokumentu Záznam o uznávaní vzdelávacích výstupov medzinárodných žiackych mobilít. Účastníci po absolvovaní stáže získali medzinárodný certifikát **Europass Mobilita** a **Certifikát o odbornej stáži**. Výsledky odbornej stáže boli účastníkom uznané v predmete **prax**  s váhou **10 bodov**. Účastníci si zlepšili svoju sociálnu a profesionálnu komunikáciu, ktorá im umožní lepšie naštartovať ich profesionálnu kariéru. Po skončení pracovných povinností a počas víkendov boli aktivity zamerané na spoznávanie miestnych a kultúrnych zvykov, športové aktivity, návštevu kultúrnych podujatí a spoznávanie histórie i súčasnosti Ostravy a Havířova. Realizáciou projektu sme dosiahli vytýčený cieľ - zvýšiť odborné kompetencie účastníkov zahraničnej stáže.

